text: Ch'uqichhakamanta Sinch'i Kuraq San Francisco Xavier Yachaywasipi, Simi Jatun Yachaywasiqa, chaykamaqa Juchuy Simi Yachaywasilla kashaqtin, Jatun Yachaywasiman tukuspa, 1942 watapi paqarikurqa. Jinamanta uq kaq jatun simi yachaywasipi, musuq yachachiqkunata yachachiq, kay llaqtayuq runaman jinapis suyuntinmanta runata ima yachachispa; kaytaq Aleman simipi, Frances simipi, Ingles simipiwan, yachaysapa amawtakuna amañakuq kanku. Chantaraq runa simi jina, Qhishwa simi amañayta laphiman yachachinapaq 1977 watapi qhilqiyqusqanku. Chay pachamanta kunankama ashkha runaña, kay Jatun Simi Yachaywasimanta lluqsinku. Kay llaqtayuq yachakuqkuna jinapis jawa llaqtayuqpis ajinamanta suyunchiqta ñawpaqman purichispallapuni llank'anku.